
PËR MASAT PARANDALUESE KUNDËR PERSONAVe QË PARAQESIN RREZIK PËR RENDIN PUBLIK

Për të vënë më mirë në mbrojtje të drejtat e liritë e shtetasve, si dhe për forcimin e mëtejshëm të rendit publik socialist, në luftë kundër akteve të rrugaçërisë e të mospërfilljes së normave të miralit qytetar
Në mbështetje të nenit 67 të Kushtetutës, me propozimin e Këshillit të Ministrave

KUVENDI POPULLOR 
I REPUBLIKËS POPULLORE SOCIALISTE TË SHQIPËRISË

VENDOSI:

Neni 1

Masat parandaluese të parashikuara në këtë ligj merren:
a) Kundrejt personave që zhvillojnë veprimtari, e cila, ndonëse nuk përbën vepër penale, është në kundërshtim me sjelljen e mrë dhe moralin shoqëror.
b) Kundrejt personave, sjellja e të cilëve në shoqëri tregon se mund të kryejnë vepra penale, ose mënyra e jetesës e të cilëve çon në përfundimin se jetojnë plotësisht ose pjesërisht me përfitime të nxjerra në mënyrë të kundërligjshme.
c) Kundrejt personave, sjellja e të cilëve krijon bindje se favorizojnë imoralitetin, korruptimin e fëmijëve ose përhapjen e bixhozit.
ç) Kundrejt personave rrugaçë e të aftë për punë, të cilët me gjithë mundësitë që u krijohen, refuzojnë zënien me punë shoqërisht të dobishme.
d) Kundrejt personave që bëjnë pjesë në grupe me prirje për të kryer vepra penale.
Masat parandaluese merren ndaj personave që kanë mbushur moshën 18 vjeç.

Neni 2

Kundrejt personave që përmenden në nenin 1 të këtij ligji, sipas shkallës së rrezikut që paraqesin për rendin publik, merren këto masa parandaluese:
a) Ndalimi i qarkullimit në një ose në disa rrethe a zona të caktuara.
b) Detyrimi për të qëndruar në një reth ose në një ndërmarrje a kooperativë bujqësore.
Masat parandaluese jepen për një kohë nga tre muaj gjer në dy vjet.

Neni 3

Personat që paraqesin rrezik për sigurimin e rendit publik e që janë larguar nga vendbanimi i tyre pa shkaqe të arsyeshme, mund të detyrohen nga organet e punëve të brendshme të kthehen. Në rast kundërshtimi, dënohen nga gjykata me heqje të lirisë nga pesë deri gjer në njëmuaj, njëkohësisht, duke i detyruar forcërisht për t’u vendosur në vendbanimin e mëparshëm.

Neni 4

Në fillim shefi i policisë u kërkon personave që u përmendën në nenet e mësipërme, të ndryshojnë sjelljen, duke i paralajmëruar se, në të kundërtën, ndaj tyre do të merren masa parandaluese.
Si rregull, për këtë ainjofton organet e pushtetit, organizatat e masave dhe kolektivin ku punon a banon personi.
Neni 5

Kur personat e lartpërmendur, me gjithë paralajmërimin për ndryshimin e sjelljes vazhdojnë të paraqesin rrezik për rendin publik, shefi i policisë i propozon gjykatës së rrethit për marrjen e masave parandaluese.
Propozimi duhet të shoqërohet me dokumente dhe të dhëna të tjera, që motivojnë nevojën e marrjes së masave parandaluese. Së bashku me këtë propozim, gjykatës i dërgohet edhe mendimi i këshillit popullor të lagjes ose të fshatit ku banon personi, si dhe i qendrës së punës, kur ai është në marrëdhënie pune.

Neni 6

Gjykata e rrethit, me këshill të përbërë nga një gjyqtar dhe dy ndihmësgjyqtarë zhvillon gjykimin e çështjes jo më vonë se 15 ditë nga marrja e propozimit të shefit të policisë. Gjykimi zhvillohet me pjesëmarrjen e prokurorit dhe të interesuarit.
Personi që gjykohet, ka të drejtë të kërkojë praninë e një avokati.
Nëse personi nuk paraqitet në gjyq, gjykata kërkon prurjen e tij forcërisht.
Zhvillimi i procesit gjyqësor bëhet duke respektuar kërkesat e neneve 132, 133, 134, 141, 143, 148, 149, 150 dhe 151 të Kodit të Procedurës Penale.

Neni 7

Në vendimin e saj gjykata përcakton kushtet që duhet të respektohen nga personi ndaj të cilit merret masa parandaluese: detyrimi të jetojë ndershmërisht, të mos shoqërohet me persona me prirje rrugaçërie dhe të mos largohet nga vendi i caktuar për banim pa lajmëruar organet përkatëse. Vendimi i gjykatës i njoftohet prokurorit dhe personit të gjykuar, të cilët, brenda 5 ditëve nga data e njoftimit të vendimit, kanë të drejtë të bëjnë ekzekutimin e vendimit.
Moszbatimi i kërkesave të këtij neni dhe të nenit 2 të këtij ligji dënohet me riedukim nëpërmjet punës ose me heqje tëlirisë gjer në një vit. Vendimi i gjykatës i njoftohet prokurorit dhe personit të gjykuar, të cilët, brenda 5 ditëve nga data e njoftimit të vendimit, të cilët, brenda 5 ditëve nga data e njoftimit të vendimit, kanë të drejtë të bëjnë protestë ose ankim. Protesta dhe ankimi pezullojnë, ekzekutimin e vendimit.

Neni 8

Protesta dhe ankimi kundër vendimit të gjykatës së rrethit shqyrtohet nëshkallë të dytë nga gjykata e zonës. Afati i shqyrtimit është një muaj.
Shqyrtimi i çështjes në shkallë të dytë bëhet duke respektuar kërkesat e neneve 163, 168, 169, 170, 171 dhe 173 të Kodit të Procedurës Penale.
Kundër vendimit të dhënë që ka marrë formë të prerë, mund të ushtrohet kërkesë për mbrojtjen e ligjshmërisë.

Neni 9

Vendimi për masat parandaluese ekzekutohet nga organet e punëve të brendshme.

Neni 10

Neni 209 i Kodit Penal, dekreti nr.5072, datë 29.6.1973 “Për detyrimin e parazitëve për punë dhe dekreti nr.7071, datë 15.9.1986 “Për internimin dhe dëbimin, si masa administrative”, shfuqizohen.

Neni 11

Ky ligj hyn në fuqi 15 ditë pas botimit në Gazetën Zyrtare.

